Ад імя педагагічнай грамадскасці вобласці Дзмітрый Хома падзякаваў калектыву рэдакцыі за практычную арыентаванасць кантэнту, імкненне максімальна далучыцца да спраў і клопатаў сучаснай школы. Сёння “Настаўніцкая” стала запатрабаванай інтэрактыўнай пляцоўкай, дзе педагогі актыўна дзеляцца сваімі напрацоўкамі і ідэямі з калегамі: практычна з кожным нумарам можна ісці на ўрок, а кожны матэрыял з’яўляецца працягам шчырай і адкрытай размовы з чытачом. Прычым найбольш спрыяльныя ўмовы для зваротнай сувязі склаліся дзякуючы цеснаму кантакту з рэгіёнамі. Характар партнёрскіх узаемаадносін паміж рэгіянальнай сістэмай адукацыі і галіновым выданнем пацвярджае высокі ўзровень яго рэлевантнасці.